**Мемлекет басшысының жолдауларын іске асыру жөніндегі**

**іс-шаралардың жалпыұлттық жоспарларының орындалу барысы туралы ақпарат**

**(2018 жылғы 9 айдағы)**

**2016 жылғы ЖҰЖ (ҚР Президентінің 25.12.2015ж. № 143 Жарлығы)**

***«Қазақстан банктерінің халықаралық стандарттарға, оның ішінде Базель комитетінің және Халықаралық валюта қорының стандарттарына сәйкестігін қамтамасыз ету» 4-тармағы***

Ұлттық Банк банктердің қызметін пруденциялық реттеуді, халықаралық практиканы (Банктік қадағалау жөніндегі Базель комитетінің (бұдан әрі – БҚБК) қағидаттарын) пайдалана отырып банк қызметінің тәуекелдерін басқару жүйесін жетілдіру жұмысын жалғастыруда, сондай-ақ тұтастай алғанда қаржы жүйесінің институционалдық дамуы қамтамасыз етілуде.

2018 жылдан бері Қазақстанның екінші деңгейдегі банктері үшін меншікті капитал жеткіліктілігіне қойылатын талаптар Базель III стандартына сәйкес келеді.

2016 жылы реттеу практикасына өтімділікті өтеудің және таза тұрақты қорландырудың жаңа коэффициенттері енгізілді.

2018 жылғы 1 қаңтардан бастап екінші деңгейдегі банктер бухгалтерлік есепті және қаржылық есептілікті халықаралық қаржылық есептілік стандарттарына сәйкес жүргізіп, жасауда, атап айтқанда қаржылық активтердің есебі ХҚЕС 9 стандартына сәйкес жүргізіледі.

Ұлттық Банк ХҚЕС 9-ға өтуді қамтамасыз ету жөнінде тиісті жұмыс жүргізуде, атап айтқанда Бухгалтерлік есепті жүргізуді автоматтандыру қағидалары әзірленді; бухгалтерлік есеп шоттардың үлгі жоспарына, екінші деңгейдегі банктер мен «Қазақстанның Даму Банкі» акционерлік қоғамының бухгалтерлік есепті жүргізуі жөніндегі нұсқаулыққа және екінші деңгейдегі банктердің сенімгерлік операцияларының және кастодиандық қызметінің бухгалтерлік есебін жүргізу жөніндегі нұсқаулыққа өзгерістер мен толықтырулар енгізілуде.

Ұлттық Банк тұрақты негізде Қазақстан банктерінің халықаралық стандарттарға, оның ішінде Базель комитетінің және Халықаралық валюта қорының стандарттарына сәйкестігін келуін мониторингтеу бөлігінде жұмыс жүргізеді.

***«Инвестициялық саясатты кайта қарау және зейнетақы активтерін казақстандық және (немесе) шетелдік басқарушы жеке компаниялардың басқаруына беру арқылы зейнетақы жинақтарының кірістілігін арттыру» 8-тармағы.***

Ұлттық Банк Ұлттық қордың активтерін және Ұлттық Банктің алтынвалюта активтерін басқару тәжірибесі базасында БЖЗҚ зейнетақы активтері портфелінің валюталық бөлігін жаңа стратегиялық бөлуді бекітті (ҰБ Басқармасының 2017 жылғы 28 тамыздағы қаулысы).

Ұлттық Банк БЖЗҚ Инвестициялық декларациясында белгіленген БЖЗҚ зейнетақы активтері портфелінің валюталық бөлігін жаңа стратегиялық бөлуге сәйкес шетелдік басқарушы компанияларды тарту бойынша жұмыс жүргізуде.

Шетелдік басқарушы компанияларды тарту шетел валютасында номинирленген зейнетақы активтерінің бөлігін дамушы және дамыған елдердің облигациялары мен акцияларының ауқымды индекстеріне индекстік инвестициялау үшін жүзеге асырылады.

2018 жылғы наурызда БЖЗҚ зейнетақы активтерінің 220,0 млн. АҚШ доллары мөлшердегі бөлігі «Дамушы нарықтардың ауқымды облигациялары» мандаты бойынша Aviva Investors сыртқы басқарушыға берілді.

Қазіргі кезде акцияларға индекстеріне индекстік инвестициялау үшін Ұлттық Банк БЖЗҚ-ның шетел валютасында номинирленген зейнетақы активтерінің бөлігін «Ауқымды активтік акциялар» және «Ауқымды пассивтік акциялар» мандаттары бойынша шетелдік сыртқы басқарушы компанияларға беру бойынша қажетті рәсімдерді жүргізуде. Атап айтқанда, беру өлшемдері, инвестициялық стратегия және сенімгерлік басқару шарттарының басқа талаптары талқылануда, сондай-ақ акциялар нарығына инвестициялаудың неғұрлым қолайлы сәттерін айқындау бойынша жұмыс жүргізілуде. Бұл ретте акциялар нарығына кіру сәтінің маңыздылығы ескеріле отырып, зейнетақы активтерін көрсетілген мандаттар бойынша сыртқы сенімгерлік басқаруға беру кезең-кезеңімен жүзеге асырылады.

Ұлттық Банк сондай-ақ «Капиталдануы жоғары инвестициялық деңгейдегі, АҚШ долларына номинирленген ауқымды корпоративтік облигациялар) мандаты бойынша шетелдік басқарушы компанияларды іріктеу бойынша жұмыс жүргізеді.

Ұлттық Банк зейнетақы активтерін қазақстандық жеке басқарушы компанияларға беруді көздейтін заң жобасын әзірледі. Қазіргі уақытта бұл заң жобасы зейнетақы активтерін жеке басқаруға беру тетіктері мен рәсімдерін айқындау мақсатында «Қазақстанның қаржы ұйымдарының қауымдастығы» ЗТБ-ның алаңында қаржы нарығына қатысушылармен талқыланды.

Бүгінгі күні актуарлық есептерді жүргізу аяқтау аяқталу сатысында тұр.

***«Қоғамды және қаржы мекемелерін Қазақстан Республикасы Ұлттық Банкі қызметінің мәселелері бойынша тұрақты түрде хабардар ету» 9-тармағы***

Ұлттық Банк жұртшылықпен тиімді қарым-қатынасты нығайтуға және халықтың қаржылық реттеушіге сенімін арттыруға бағытталған ақпараттық-түсіндіру жұмысын тұрақты негізде жүргізеді.

Ұлттық Банк басшылығының және қызметкерлерінің қатысуымен БАҚ үшін баспасөз-конференциялары, брифингтер және дөңгелек үстелдер, сарапшылармен және халықпен кездесулер, оның ішінде ҚР-ның өңірлерінде жүйелі негізде өткізіледі.

Мәселен, 2018 жылғы 3-тоқсанда Ұлттық Банк Төрағасының қатысуымен 4 брифинг (ҚР Парламенті Сенаты отырыстарының қорытындылары бойынша, ҚР Үкіметі отырыстарының қорытындылары бойынша және Ұлттық Банктің базалық мөлшерлеме деңгейі туралы кезекті шешімінің қорытындылары бойынша) өткізілді.

Сонымен қатар сараптамалық қоғамдастықтың өкілдерімен 2 кездесу және қаржы нарығының қатысушыларымен және БАҚ-тың қатысуымен Ұлттық Банктің ақша-кредит саясаты бойынша дөңгелек үстелдер өткізілді.

Ұлттық Банктің аумақтық филиалдары баспасөз-конференцияларын, брифингтерді және дөңгелек үстелдерді қоса алғанда, БАҚ-тың қатысуымен 79 іс-шара өткізді.

Ұлттық Банктің түсіндіру жұмысы мынадай бағыттар бойынша жүргізілді:

– бұқаралық ақпарат құралдары үшін сұхбат ұйымдастыру. 2018 жылғы 3-тоқсанда Ұлттық Банктің басшылығы мен қызметкерлерінің бірқатар қазақстандық бұқаралық ақпарат құралдары үшін сұхбаттары ұйымдастырылды: «Хабар», «Хабар24», «КТК», «Forbes», «Қазақстан», «Атамекен», «Егемен Қазақстан», «Казахстанская правда», «Деловой Казахстан», «Капитал.kz», «Kursiv.kz», «Zakon.kz». Ұлттық Банктің аумақтық филиалдары өңірлік БАҚ-та 87 сөз сөйлеуін ұйымдастырды;

– БАҚ-қа ақпараттық хабарларды, баспасөз релиздерін дайындау және жіберу. БАҚ-қа 124 ақпараттық материал, Ұлттық Банктің аумақтық филиалдары – 135 ақпараттық материал жіберді;

– БАҚ-тың сұратуларына Ұлттық Банк қызметінің негізгі бағыттары бойынша түсіндірмелер беру. Ұлттық Банкке 110 сұрату келіп түсті, оларға толық жауап дайындалды;

– ҚРҰБ ресми интернет-ресурсының контентін толықтыру. Ұлттық Банктің ресми Интернет ресурсында тұрақты негізде ақша-кредит саясаты шеңберінде жүргізілетін операциялар, оның ішінде валюталық өктемдік бойынша деректер жарияланады. Сондай-ақ, Қазақстанның қаржы нарығындағы ахуал, ақша-кредит саясатының негізгі бағыттары туралы ақпарат, инфляцияға шолулар және Ұлттық Банк әзірлеген нормативтік құқықтық актілер тұрақты түрде жарияланады;

– *«*ҚҰБ online» мобильдік қосымшасы, Facebook, Twitter және Instagram әлеуметтік желілерінің ресми аккаунттары арқылы Ұлттық Банктің қызметімен таныстыру. 2018 жылғы 3-тоқсанда Ұлттық Банктің Facebook-тегі ресми беттерінде -144 жарияланым, Twitter-де - 232, Instagram-да - 144 және «ҚБҰ online» мобильдік қосымшасының жаңалықтар жолағында Ұлттық Банк қызметінің негізгі бағыттары туралы 128 жарияланым орналастырылды. Қазіргі кезде *«*ҚҰБ online» қосымшасында 14 000 астам пайдаланушы тіркелген, 9 000 асатын пайдаланушылардың сұрақтарына жауап берілді;

- Ұлттық Банктің арнайы жобаларын іске асыру. «Егемен Қазақстан» және «Казахстанская правда» газеттерінде «Ұлттық Банк хабарлайды, түсіндіреді, түсініктеме береді» тақырыбындағы 4 арнайы бет жарияланды.

«2016-2018 жылдарға ҚР халқының қаржылық сауаттылығын арттыру бағдарламасын» іске асыру аясында Ұлттық Банк мынадай жобаларды іске асыруда:

* Халықтың қаржылық сауаттылығын арттыру жөніндегі ұлттық стратегияны әзірлеу мақсатында қаржылық сауаттылықты арттыру бойынша сараптау кеңесін құру бойынша жұмыс жүргізілуде, оған Қазақстан Республикасы Білім министрлігінің, «Қазақстанның қаржыгерлері қауымдастығы» ЗТБ, қаржы ұйымдарының, қоғамдық ұйымдардың, БАҚ-тың өкілдері және жеке сарапшылар кіреді;
* Қазақстан халқының қаржылық сауаттылығының деңгейін әлеуметтік зерттеу және ел өңірлерінде тұрғындар арналған қаржылық сауаттылық жөніндегі лекциялар өткізу басталды;
* Қаржылық сауаттылық жөніндегі материалдар, қаржы жаңалықтары мен бейнематериалдар орналастырылатын жаңартылған fingramota.kz сайты жұмыс істейді;

«Астана» телеарнасында қаржылық сауаттылық жөніндегі телевизиялық бағдарламалар жасалып, эфирге шығарылады: «Профинансы.WEB» - халықтың кең ауқымы үшін, оның ішінде жастар аудиториясы үшін қаржылық сауаттылықты арттыру, қаржы өнімдері мен жалпы алғанда, қаржы жүйесінің жұмысы туралы хабардар болулары мақсатында (2018 жылғы 3-тоқсанда эфирге 23 телебағдарлама шықты), «ТеңгеLand» - қаржылық мәдениеттің базалық дағдыларын қалыптастыру мақсатында кіші және орта мектеп жасындағы балаларға арналған балалардың телевизиялық бағдарламасы (2018 жылғы 3-тоқсанда эфирге 23 телебағдарлама шықты) шықты.

* «Ойла» және «Дружные ребята» республикалық баспасөз басылымдарында мектеп жасына дейінгі балаларға арналған қосымшалар шығарылды. 2018 жылғы 3-тоқсанда 6 қосымша жарияланды.

Ұлттық Банк ақпараттық саясатты жетілдіру, әрбір нысаналы аудитория үшін өз қызметінің ашықтығы мен айқындылығын қамтамасыз ету бойынша жұмысын жалғастырады.

**2017 жылғы ЖҰЖ (ҚР Президентінің 2017 жылғы 15 ақпандағы   
№ 422 Жарлығы)**

***«Орта мерзімді кезеңде инфляция деңгейінің кезең-кезеңмен 3-4%-ға дейін төмендеуі» 38-тармағы***

2018 жылдың басынан бастап жылдық инфляция Ұлттық Банктің 5-7% нысаналы бағдары шегінде тұр. Тамыздың қорытындысы бойынша инфляция жылдық көрсеткіште 6,0% деңгейінде (2017 жылғы желтоқсан - 7,1%) қалыптасты және нысаналы дәліздің ортасында тұр. 2018 жылғы 8 ай ішінде жинақталған инфляция 2,9%-ды құрады, бұл 2016 жылғы ұқсас кезеңнің көрсеткіштерінен төмен (3,9%).

Ұлттық Банктің болжамдарына сәйкес 2018 жылы Қазақстанда жылдық инфляция 5-7% нысаналы дәліздің ішінде тұрады. 2019 жылы жылдық инфляция жаңа 4-6% нысаналы дәліздің жоғарғы шегіне жақын орналаса отырып, оған біртіндеп ене бастайды.

Ағымдағы жылдың басынан беті базалық мөлшерлеме 10,25%-дан 9%-ға төмендетілді. Бірақ, егер инфляция бойынша бағалау расталатын болса, Ұлттық Банк ағымдағы жылдың соңына дейін ақша-кредит талаптарының қатаңдануы мүмкін екенін жоққа шығармайды.

***2018 жылғы ЖҰЖ (ҚР Президентінің 2018 жылғы 9 ақпандағы   
№ 633 Жарлығы)***

**34.Мыналар:**

**банк иелерінің экономикалық жауапкершілігі;**

**банк акционерлерінің еншілес компаниялар мен жеке адамдардың пайдасы үшін қаржы шығарғаны үшін қылмыстық жауапкершілігін белгілеу, сондай-ақ қылмыстың тиісті құрамын ауырлығы орташа дәрежесінен ауыр қылмыстар дәрежесіне ауыстыру жөнінде ұсыныстар енгізу**

Банк иелерінің экономикалық жауапкершілігін белгілеу бойынша тапсырма орындалды. «Қазақстан Республикасының кейбір заңнамалық актілеріне валюталық реттеу және валюталық бақылау, қаржы ұйымдарының қызметін тәуекелге бағдарланған қадағалау, қаржылық қызметтерді тұтынушылардың құқықтарын қорғау және Қазақстан Республикасы Ұлттық Банкінің қызметін жетілдіру мәселелері бойынша өзгерістер мен толықтырулар енгізу туралы» 02.07.2018г. №168-VI ҚР Заңының шеңберінде мыналар:

банктің қаржылық жай-күйі нашарлау кезінде банкті кейіннен капиталдандыру мақсатында акционерлерге тиесілі мүліктің құнын бағалау жөніндегі талап арқылы банк акционерлеріне қатысты қадағалау шараларын күшейту;

акционерлердің проблемалық банктің қаржылық жағдайын жақсарту бойынша міндеті (мәжбүрлеп қайта құрылымдау, банк акционерлерінің шығындарын тану және шығындарды ірі кредиторлармен ішінара бөлісу) көзделген.

Банк акционерлерінің үлестес компаниялар мен тұлғалардың пайдасына қаржыны шығарғаны үшін қылмыстық жауапкершілігі, сондай-ақ қылмыстың тиісті құрамынан ауырлығы орташа дәрежесінен ауыр қылмыстар дәрежесіне ауыстыру бойынша Ұлттық Банк мүдделі мемлекеттік органдардың ұстанымдарын ескере отырып, ҚР Президенті Әкімшілігінің атына тиісті ұсыныстарды енгізді. Атап айтқанда, қылмыстың құрамынан ауырлығы орташа дәрежесінен бас бостандығынан айыру мерзімін ұлғайту арқылы ауыр қылмыстар дәрежесіне ауыстыру ұсынылды. Сонымен қоса, ҚР Президенті Әкімшілігінің пікірі бойынша бұл мәселе бас бостандығынан айыру мерзімінің құқыққа қарсы әрекеттің сипатына, қоғамдық қауіптілік дәрежесін бағалауға және салдарына қарай талдау қажеттігіне байланысты қосымша пысықтауды талап етеді.

Орындалуда. Тапсырма ұзақ мерзімді бақылауда және 31.07.18ж. № 4794-7 ПАБ бұрыштамамен ҚР Бас прокуратурасына белгіленген.

***«Жылжымайтын тұрғын үймен қамтамасыз етілген және халыққа 2016 жылғы 1 қаңтарға дейін берілген валюталық ипотекалық қарыздар мәселесі бойынша жұмыстарды аяқтау» 36-тармағы***

Ұлттық Банк Басқармасының 2018 жылғы 27 наурыздағы № 59 қаулысымен Қазақстан Республикасы Ұлттық Банкі Басқармасының 2015 жылғы 24 сәуірдегі № 69 қаулысына өзгерістер енгізілді және Тұрғын үй ипотекалық қарыздарын (ипотекалық қарыздарды) қайта қаржыландыру бағдарламасы (бұдан әрі – Бағдарлама) жаңа редакцияда бекітілді.

Бағдарлама жеке тұлғалардың:

* 2016 жылғы 1 қаңтарға дейін берілген;
* Ұлттық Банктің 2015 жылғы 18 тамыздағы бағамы бойынша (бір АҚШ доллары үшін 188,35 теңге);
* негізгі борышы бойынша 2018 жылғы 1 қаңтарда 166,2 млн теңгеден (500 мың АҚШ доллары) аспайтын берешек қалдығы бар;
* жылдық 12% (халықтың әлеуметтік осал топтарына жататын қарыз алушылар үшін – жылдық 3%) сыйақы мөлшерлемесі бойынша берілген валюталық ипотекалық қарыздарын қайта қаржыландыруды көздейді.

Бағамдық айырма сомасы 137,3 млрд теңге Ұлттық Банк қаражаты есебінен жабылатын болады. Өз кезегінде, банктер 136 млрд теңге сомасына сыйақы, комиссиялар, тұрақсыздық айыбы бойынша қарыз алушылардың берешегін өтейтін болады.

Бағдарлама жеке тұлғалардың 21,7 мың валюталық қарыздарын қосымша қамтиды.

Бағдарламаның 17 қатысушысы валюталық ипотекалық қарыздарды қайта қаржыландыруға кірісті, 2018 жылғы 1 қыркүйекте олар 11,7 млрд теңге сомаға 1 551 қарызды қайта қаржыландырды.

Осы тапсырма бойынша бұдан былайғы жұмыс жалғастырылатын болады.

***«Бизнесті экономика салаларындағы нақты рентабельділікті есепке алатын мөлшерлемелермен ұзақ мерзімді кредиттеуді қамтамасыз ету жөніндегі шараларды әзірлеу» 37-тармағы***

Ұлттық Банктің іс-шаралары:

1. Кредит құнын төмендету үшін инфляцияның орнықты төмендеуін қамтамасыз ету. Инфляциялық таргеттеудің шеңберінде Ұлттық Банктің шаралары базалық мөлшерлемені реттеу арқылы инфляцияны төмендетуге бағытталған. 2016-2018 жылдары инфляцияны төмендету базалық мөлшерлемені және қорландыру құнын төмендетуге мүмкіндік берді, ол ұзақ мерзімді кредиттеу бойынша мөлшерлемені төмендетуге мүмкіндік берді. Ұлттық Банк инфляцияны таргеттелетін деңгейде тұрақтандыру бойынша жұмысты жалғастырады.

Анықтама үшін: инфляцияны 2016 жылғы қаңтардағы 17,7%-дан   
2018 жылғы тамызда 6,0%-ға дейін төмендеуі базалық мөлшерлемені   
17,0%-дан 9,0%-ға дейін төмендетуге мүмкіндік берді. Нәтижесінде заңды тұлғаларға теңгемен кредиттер бойынша мөлшерлемелер 2016 жылғы   
25,8%-дан 2018 жылғы тамызда 12,1%-ға төмендеді.

2. Кредиттеу сапасын арттыру үшін банк секторын қалыпқа келтіру.

Ұлттық Банк мыналар бойынша жұмысты жалғастырады:

1) жақсы қарыз алушыларға кредиттерге қолжетімділікті шектейтін жосықсыз кредиттеуге уәжді пайымдауды қолдана отырып қадағалауды күшейту;

2) банктің орнықтылығымен капиталын арттыру, ол экономиканы кредиттеу әлеуетін арттырады.

Қазақстан тәжірибесіне қаржы ұйымдарын уәжді пайымдауды қолдану құқығымен тәуекелге бағдарланған қадағалауды енгізу қаржы ұйымдарының байланысты тұлғаларды кредиттеу бойынша жосықсыз тәжірибесін, активтердің әкетілуін және банктердің несие портфелі бойынша нақты шығындарды жасырып қалуын болдырмауға бағыталған.

Бизнесті экономика салаларындағы нақты рентабельділікті ескеретін мөлшерлемелер бойынша кредиттеу жөніндегі, оның ішінде контрциклдық фискалды саясатты жүргізуді және оңтайлы бизнес ортасын құруды қамтитын ұсыныстар 26 шілдеде (№ 54/22-0-09/2//633) ПӘ-ге енгізілді.